РЕШЕНИЕ НА КОМИСИЯТА
от 7 септември 2007 година
за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Германия
(нотифицирано под номер C(2007) 4141)
(Текст от значение за ЕИП)
(2007/604/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, прилагани в обмена вътре в Общността с някои живи животни и продукти с оглед изграждането на вътрешния пазар (2), и по-специално член 10, параграф 4 от нея,
като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (3), и по-специално член 63, параграф 3 от нея,
като има предвид, че:
(1)
Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността и за отмяна на Решение 2006/135/ЕО (4), определя някои предпазни мерки с оглед предотвратяване разпространението на тази болест. Тези мерки включват установяването на области А и Б, където ще се на болестта. В приложението към Решение 2006/415/ЕО са посочени области А и Б.
(2)
След избухване на зараза с високопатогенна инфлуенца по птиците от подтип H5N1 в провинция Бавария в Германия, Решение 2006/415/ЕО бе изменено с Решение 2007/591/ЕО, с цел да се измени приложението към Решение 2006/415/ЕО по отношение на данните за тази държава-членка.
(3)
Защитните мерки, предприети от Германия в рамките на Решение 2006/415/ЕО, включително установяването на области А и Б, както предвижда член 4 от това решение, бяха преразгледани в рамката на Постоянния комитет по хранителната верига и здравето на животните.
(4)
В допълнение, за постигане на по-голяма яснота в законодателството на Общността, данните от приложението към Решение 2006/415/ЕО, които се позовават на области А и Б в Чешката република и Германия, където защитните мерки вече не се прилагат, следва да бъдат заличени.
(5)
Решение 2006/415/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 7 септември 2007 година.